บาทเปิด31.76/80 แนวโน้มอ่อนค่า
เงินบาทเปิดตลาด 31.76/80 บาทต่อดอลลาร์  แนวโน้มอ่อนค่า หลังมีแรงซื้อดอลล์ ประเมินกรอบวันนี้ 31.80-32.00บาทต่อดอลลาร์
22 ม.ค. 2562

เงินบาทเปิดตลาด 31.76/80 บาทต่อดอลลาร์  แนวโน้มอ่อนค่า หลังมีแรงซื้อดอลล์ ประเมินกรอบวันนี้ 31.80-32.00บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ 31.76/80 บาท จากปิดตลาดเย็นวานนี้ ที่ระดับ 31.79 บาท/ดอลลาร์ ทิศทางทรงตัวตามภูมิภาคเนื่องจากเมื่อคืนตลาดสหรัฐปิดทำการ รอปัจจัยใหม่เข้ามา แต่แนวโน้มอ่อนค่าเพราะมีแรงซื้อดอลลาร์กลับเข้ามา
"บาททรงตัวตามภูมิภาคเนื่องจากเมื่อคืนตลาดสหรัฐปิดทำการ แต่ทิศทางบาทมีแนวโน้มอ่อนค่าหลังมีแรงซื้อดอลลาร์กลับเข้ามา" นักบริหารเงิน กล่าว
ปัจจัยที่ตลาดติดตามคือ การประชุมธนาคารกลางญี่ปุ่น (BOJ) และการประชุมธนาคารกลางยุโรป (ECB) ส่วนตัวเลขการส่งออกของไทยในเดือน ธ.ค.61 ส่งผลกระทบในวงจำกัด เพราะถึงแม้จะขยายตัวต่ำกว่าเป้าแต่ยังอยู้ในระดับสูง
นักบริหารเงิน ประเมินกรอบการเคลื่อนไหวของเงินบาทวันนี้ไว้ระหว่าง 31.80-32.00 บาท/ดอลลาร์